[{"text_idx": "#000003", "text": "Eelmine aasta purustas Eestis viimase 60 aasta soojarekordi"}, {"text_idx": "#000004", "text": "Inimesed Pirita rannas. Autor/allikas: Priit Mu\u0308rk/ERR"}, {"text_idx": "#000005", "text": "Maailma meteoroloogiaorganisatsioon (WMO) avaldas globaalse kliima kohta raporti, mille ja\u0308rgi oli eelmine aasta Eestis alates 1961. aastast ko\u0303ige soojem. Aasta keskmine temperatuur oli 8,4 kraadi, mis on normist 2,4 kraadi vo\u0303rra ko\u0303rgem."}, {"text_idx": "#000006", "text": "Raporti kohaselt oli mullu terves maailmas keskmine o\u0303hutemperatuur 1,2 \u00b1 0,1 kraadi ko\u0303rgem to\u0308o\u0308stuseelse perioodi (aastad 1850-1900) keskmisest ja on seega kolme ko\u0303ige soojema aasta hulgas. U\u0308htlasi oli Euroopas 2020. aasta ajaloo ko\u0303ige soojem."}, {"text_idx": "#000007", "text": "Eestis ulatus aasta keskmine temperatuur 8,4 kraadini, samas on norm aga 6 kraadi. Keskkonnaagentuuri ilmavaatluste osakonna juhataja Miina Krabbi u\u0308tles, et 2021. aasta Eesti keskmine o\u0303hutemperatuur on olnud jaanuaris ja ma\u0308rtsis normist veidi ko\u0303rgem ning veebruaris normist 1,9 kraadi madalam."}, {"text_idx": "#000008", "text": "\"Ku\u0308llaltki korralik talv annab alust arvata, et ta\u0308navune aasta temperatuurirekordit ei lo\u0308o\u0308,\" selgitas Krabbi."}, {"text_idx": "#000010", "text": "Lisaks selgus raportist, et viimased kuus aastat on olnud ajaloo ko\u0303ige soojemad. Na\u0308iteks Venemaal Verhojanskis to\u0303usis temperatuur 20. juunil 38 kraadini. See on ko\u0303rgeim temperatuur, mis on registreeritud po\u0303hjapolaarjoonest po\u0303hja pool."}, {"text_idx": "#000011", "text": "Samuti tuleb va\u0308lja, et peamiste kasvuhoonegaaside (CO2, CH4, ja N2O) kontsentratsioon ja\u0308tkas kasvu vaatamata emissioonide ajutisele va\u0308henemisele 2020. aastal seoses koroonapiirangutega. Seevastu olid Eestis mo\u0308o\u0308dunud aastal kasvuhoonegaaside heited aga ja\u0308tkuvalt languses, sest po\u0303levkivist elektrienergia tootmine on va\u0308henenud."}, {"text_idx": "#000012", "text": "Meretaseme to\u0303us na\u0308itab maailmas to\u0303usvat trendi. Lisaks suurenevad ka ookeani soojusvarud ja hapestumine, mis va\u0308hendavad ookeani vo\u0303imet kliimamuutusi pehmendada."}, {"text_idx": "#000014", "text": "Lisaks selgus, et 2020. aasta Po\u0303hja-Atlandi orkaanide hooaeg oli erakordselt aktiivne. Orkaanid, ekstreemsed kuumalained, tugevad po\u0303uad ja po\u0303lengud po\u0303hjustasid raporti andmetel ku\u0308mnete miljardite dollarite ulatuses majanduslikku kahju ja palju surmasid."}, {"text_idx": "#000015", "text": "Va\u0308rske raport toob veel va\u0308lja, et mo\u0308o\u0308dunud aasta esimeses pooles registreeriti 9,8 miljonit u\u0308mberasumist, mille olid suuresti po\u0303hjustanud hu\u0308drometeoroloogilised ohud ja katastroofid to\u0303ttu."}, {"text_idx": "#000016", "text": "Muu hulgas selgus, et koroonakriisi to\u0303ttu toimunud katkestused po\u0303llumajandussektoris vo\u0303imendasid ilmastikumo\u0303jusid kogu toidu tarneahela ulatuses, mille tulemusel suurenes ebakindlus toidujulgeolekus."}, {"text_idx": "#000019", "text": "Uku Lilleva\u0308li: su\u0308sinikuneutraalsusele keskendumine teeb loodusele karuteene"}, {"text_idx": "#000020", "text": "USA president valmistab ette virtuaalset kliimakonverentsi"}, {"text_idx": "#000021", "text": "Mereteadlane: kalavarude seisundi vo\u0303ti on arengumaade vaesus"}, {"text_idx": "#000024", "text": "Haapsalu linnavalitsus plaanib uue liginullenergiahoone ehitust"}, {"text_idx": "#000028", "text": "Soe su\u0308gis on ku\u0308tteperioodi algust edasi lu\u0308kanud"}, {"text_idx": "#000040", "text": "Laupa\u0308ev toob tuult ja vihma"}, {"text_idx": "#000041", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000044", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000052", "text": "Ta\u0308nu soojale septembrile saavad inimesed ku\u0308ttekulusid kokku hoida"}, {"text_idx": "#000054", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000055", "text": "Narva suurim kasside varjupaik peab loomade arvu poole vo\u0303rra va\u0308hendama"}, {"text_idx": "#000057", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}]